OzLabs/hebrew-wiki-articles huggingface dataset:
Out of Sight

"Out of Sight" (בעברית: "מחוץ לטווח ראייה") הוא סינגל שהוקלט על ידי הזמרת המלטזית אמה מוסקט. הוא זכה בקדם המלטזי לאירוויזיון 2022, שמאוחר יותר הוחלף בשיר "I Am What I Am".

== לפני האירוויזיון ==
רשות השידור המלטזית פתחה את תקופת הגשת השירים לקדם ב-15 באוקטובר 2021. היא הסתיימה ב-15 בדצמבר אותה השנה.<ref></ref> רק אזרחי מלטה יכלו לשלוח לוועדה של רשות השידור שירים. 22 השירים שנבחרו נחשפו ב-29 בדצמבר 2021.<ref></ref>

חצי הגמר של הקדם הלאומי התקיים ב-17 בפברואר 2022. עשרים ושניים שירים התחרו, ורק שישה עשר העפילו לגמר, ביניהם "Out of Sight". הגמר התקיים ב-19 בפברואר אותה השנה. "Out of Sight" זכה במקום הראשון הן בחבר השופטים, שהעניק לו 72 נקודות, והן בהצבעות הקהל, שהעניקו לו 20 נקודות.<ref></ref>

למרות זאת, ב-14 במרץ הודיעה רשות השידור המלטזית שמוסקט לא תשיר את השיר באירוויזיון ובמקומו תשיר את השיר "I Am What I Am".

== קישורים חיצוניים ==

== הערות שוליים ==

קטגוריה:שירים באנגלית
Stripper (שיר של אקילה לאורו)

"Stripper" (בעברית: "חשפנית") הוא שיר באנגלית ובאיטלקית של הזמר האיטלקי אקילה לאורו. השיר זכה בקדם הסן מרינזי לאירוויזיון 2022, Una voce per San Marino, ב-19 בפברואר 2022, וייצג את המדינה באירוויזיון בטורינו, איטליה.

== על השיר ==
"Stripper" הוגדר על ידי לאורו כשיר פאנק רוק, על-אף שלאחר מכן הסתייג מכך והצהיר כי אין בכוונתו להגדיר את הז'אנר שלו. לדבריו, מילות השיר שלובות במוטיבים פמינסטיים, ומנסות לשבור כמה סטריאוטיפים על נשים שהיו במערכות יחסים רומנטיות רבות.<ref></ref>

== לפני האירוויזיון ==
ב-5 באפריל 2021 אישרה SMRTV את השתתפותה של סן מרינו באירוויזיון 2022. בנוסף, היא הצהירה כי בניגוד לשנותיה הקודמות של המדינה בתחרות, הנציג לתחרות יבחר באמצעות הקדם החדש, "Una voce per San Marino".<ref></ref> ב-22 בספטמבר אותה השנה הסבירה רשות השידור את פורמט האירוע, שהתקיים בין החודשים דצמבר–פברואר 2022. כול האמנים המתחרים חולקו לשתי קבוצות, מקומיים וזרים. האמנים הזרים, שלא היו אזרחי המדינה, הוזמנו לאודישן פרטי עם מפיקי האירוע. שלב האודישנים התקיים ב-13–17 בדצמבר 2021 וב-3–11 בינואר 2022, בתיאטרון טיטאנו שבעיר סן מרינו. לאחר מכן 60 האמנים שהעפילו לשלב הבא בתחרות, התחלקו לשלושה מקצים, כשבכול אחד השתתפו 20 מתחרים מקבוצת הזרים. שלושת המשתתפים שקיבלו את מרב הנקודות עלו לשלב הגמר של קבוצה זו, ואילו חמישה נוספים עברו למשדר גלגל ההצלה, שהתקיים ב-17 בפברואר 2022. מתוך שלב הגמר של האמנים הזרים, ששודר לאחר גלגל ההצלה, העפילו שבעה לגמר הקדם. ב-16 בפברואר התקיים משדר הגמר של האמנים המקומיים. שישה מוזיקאים אזרחי סן מרינו התחרו על שלושת המקומות הפנויים בגמר הקדם. הוא התקיים ב-19 בפברואר, ביום שבת. שלושת האמנים שהגיעו למקומות הראשונים יזכו ב-1,000, 2,000 ו-7,000 אירו בהתאמה.<ref name=":1"></ref> חבר השופטים בשלב הגמר הורכב מאמיליו מונדה, רוברטה פקאני, רוברטו קוסטה, סטיב ליון, מאוריציו ראימו, נאבוק ומימו פאגנלי.<ref></ref><ref name="Una Voce per San Marino"></ref><ref></ref> לאורו נמנה בין עשרת המתמודדים המקומיים, שהעפילו לגמר באופן אוטומטי. ב-19 בפברואר, עם סיום הקראת התוצאות, זכה בקדם האומי לאירוויזיון 2022.

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-25 בינואר 2022 נקבע בהגרלת חצאי הגמר כי סן מרינו תופיע בחלק הראשון של חצי הגמר השני.<ref></ref>

לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. סן מרינו הופיעה שביעית, לאחר מלטה ולפני אוסטרליה.<ref></ref> ב-12 במאי 2022 ביצע לאורו את "Stripper" על בימת חצי הגמר השני של אירוויזיון 2022. הוא נכשל בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומו בגמר היה 14 עם 50 נקודות.

== מיקומי שיא ==

==קישורים חיצוניים==

== הערות שוליים ==

קטגוריה:סינגלים מ-2022
קטגוריה:שירי אירוויזיון 2022
קטגוריה:שירי סן מרינו באירוויזיון
קטגוריה:שירים באיטלקית
קטגוריה:שירים באנגלית
קטגוריה:שירים על מיניות
סיקוביה-אי-לאו

סיקוביה-אי-לאו (Cikobia-i-Lau או Cirikalia) הוא אי המשויך לאיי לאו איי בצפון-מזרח פיג'י. בעבר, האי כונה Thikombia.<ref name=":1"></ref> Thimkombia-i-Lau<ref></ref> או Farewell Island.<ref name=":1" />

== סביבה ==
בתקופה הרבעונית, סיקוביה-אי-לאו היה אחד האיים הפעילים ביותר מבחינה סייסמית בפיג'י.<ref name=":1"></ref>

בשנת 1976, ציפורים ממין פתון לבן-זנב השתמשו בצוקי האי כאתרי קינון.<ref name=":3"></ref>

האי מיוער, יש בו כפר אחד, כמו גם מספר מערות, צוקים וגנים.<ref name=":3" />

בשנת 2016 ציקלון וינסטון פגע באי ובתשתיות שלו, והתיקונים שנתמכו על ידי ממשלות פיג'י וניו זילנד החלו במרץ.<ref name=":2"></ref>

== חברה ==
בשנת 1982 הצילו תושבי האי של סיקוביה-אי-לאו משפחה מקליפורניה, שנסחפה בים 25 ימים עד שנתקעה על שרטון קרוב לאי.<ref></ref>

== אנשים בולטים ==
בשנת 2016 האיש הבכיר באי היה לדואה סלה.<ref name=":2"></ref>

== גלריה ==
<gallery>
קובץ:Moussonia brodieae (MNHN-IM-2000-27439).jpeg|דגימות הולוטיפ של Moussonia bronieae, חלזונות אנדמיים לאי.
קובץ:NASA Sees Cyclone Evan in 3-D (8281242347).jpg|סופת ציקלון מעל סיקוביה-אי-לאו, 2012
</gallery>

== הערות שוליים==

קטגוריה:פיג'י: גאוגרפיה
וינר (להקה)

וינר (באנגלית: Winner) היא להקת בנים שהוקמה על ידי חברת YG אנטרטיינמנט וכללה במקור חמישה חברים. הלהקה זכתה להצלחה וביצעה מעל ל-100 הופעות וסבבי הופעות ברחבי העולם.

== היסטוריה ==
חברי הלהקה התחילו בקריירה נפרדת. בשנת 2013 הם התאחדו ללהקה חדשה במסגרת תחרות של חברת YG אנטרטיינמנט בשם "Win: Who Is Next". באוקטובר 2013 הם הוכרזו כמנצחי התחרות. בדצמבר החל שידורה של תוכנית הריאליטי Winner TV בטלוויזיה הדרום-קוריאנית.

במהלך שנת 2014 הם השתתפו בהופעות של להקת הבנות "2NE1" ברחבי דרום-מזרח אסיה. באוגוסט 2014 פורסמו סינגלים של הלהקה, שזכו להצלחה מסחרית ופרסים.

בספטמבר 2014 פורסם ביפן האלבום הראשון של הלהקה, S/S: Japan Collection שזכה למכירות של 35 אלף עותקים תוך ארבעה ימים. האלבום הגיע למקום ראשון במצעד הסינגלים הקוריאני ובמצעד אלבומי העולם הדיגיטליים של בילבורד.

למרות שהלהקה זכתה להצלחה, בשנת 2015 היא הכריזה על הפסקה, וחבריה פנו לקריירה נפרדת. בהמשך, הם קיימו סבב הופעות נוסף ביפן. בשנת 2016 הוכרז על פרישה סופית של נאם טאהיון מהלהקה, ומאז הלהקה כוללת ארבעה חברים.

בשנת 2017 יצאו סינגלים חדשים של הלהקה. בשנת 2018 יצא לאור האלבום השני, Everyday. הוא הגיע לראש מצעד הפזמונים וזכה בפרסים. בשנת 2019 יצא המיני-אלבום Cross, שזכה להצלחה פחותה מהאלבומים הקודמים. באפריל 2020 יצא האלבום השלישי, Remember. באותה תקופה, התגייסו שניים מחברי הלהקה לצבא.

באוגוסט 2021 נחתם חוזה חדש ל-5 שנים. בסוף 2021 / ינואר 2022, חברי הלהקה שהיו מגויסים סיימו את השרות הצבאי.

== דיסקוגרפיה ==
* 2014: 2014 S/S
* 2018: Everyday
* 2020: Remember

== קישורים חיצוניים ==

* 

קטגוריה:להקות בנים דרום קוריאניות
קטגוריה:להקות פופ
קטגוריה:להקות קיי-פופ
נמניה ראדויה

נמניה ראדויה (בסרבית: Немања Радоја, נהגה: nêmaɲa rǎdoja; נולד ב-6 בפברואר 1993) הוא כדורגלן סרבי המשחק כקשר בקבוצת ספורטינג קנזס סיטי ובנבחרת סרביה.

== קריירה ==
ראדויה, שנולד בנובי סאד, גדל בווטרניק השכנה, וסיים את לימודיו במערך הנוער של וויבודינה. בעקבות אחיו הבכור סטפן, הוא התחיל להתאמן בכדורגל.

ראדויה הועלה לסגל הראשי בקיץ 2011, אך הושאל לאחר מכן לצ'סק צ'לארבו מהליגה השלישית. הוא חתם על חוזה מקצועי חדש לחמש שנים עם וויבודינה ב-8 במרץ 2012. לאחר מכן הושאל לקבוצת סמנט באוסין מהליגה השלישית.

ראדויה שיחק את משחקו הראשון ככדורגלן מקצועי ב-18 באוגוסט 2012, כשנכנס כמחליף בניצחון חוץ 1-0 נגד ספרטק. ראדויה הבקיע את שערו המקצועי הראשון ב-17 באפריל 2013, ובישל את בישולו הראשון בקבוצתו בתיקו 1–1 בחצי גמר הגביע הסרבי מול באוגראד (2–1 בסיכום שני המשחקים), ובכך העלה את וויבודינה לגמר.

ראדויה שיחק בקביעות עבור וושה בעונת 2012/13, שיחק 22 משחקים (16 בהרכב הפותח, בסך הכל 1553 דקות משחק) ועזר לקבוצתו לסיים במקום השלישי. הוא שמר על מקומו בהרכב בעונה שלאחר מכן, שיחק 25 משחקים, וגם נבחר בהרכב הטוב ביותר בליגה בסיום העונה.

באוגוסט 2014, חתם ראדויה על חוזה לחמש שנים עם סלטה ויגו מהלה ליגה. הוא ערך את הופעת הבכורה שלו במועדון ב-24 באוגוסט, כששיחק את שלוש הדקות האחרונות בניצחון ביתי 3-1 על חטאפה באצטדיון באלאידוס.

ראדויה לא שיחק במהלך כל עונת 2018/2019, לאחר שהביע את רצונו לשחק בפרמייר ליג וסירב לחידוש חוזה עם סלטה. ב-21 באוגוסט 2019, סיכם ראדויה על חוזה של שלוש שנים עם לבאנטה, גם היא מהליגה הספרדית הבכירה, והגיע כשחקן חופשי.

==קישורים חיצוניים==

קטגוריה:כדורגלנים סרבים
קטגוריה:קשרי כדורגל סרבים
קטגוריה:נובי סאד: כדורגלנים
קטגוריה:כדורגלני סלטה ויגו
קטגוריה:כדורגלני לבאנטה
קטגוריה:כדורגלני נבחרת סרביה
קטגוריה:סרבים שנולדו ב-1993
מקסים שבצ'נקו

מקסים לאונרדוביץ' שבצ'נקו (ברוסית: Максим Леонардович Шевченко; נולד ב-22 בפברואר 1966) הוא עיתונאי רוסי, דמות פוליטית וציבורית, פובליציסט, פעיל זכויות האדם, מנחה רדיו, בלוגר וידאו<ref></ref>. שבצ'נקו היה מנהיג המפלגה הרוסית לחירות ולצדק ממרץ 2021 ועד ספטמבר 2022.

==ביוגרפיה==
מקסים שבצ'נקו נולד במוסקבה ב-1966. למד במכון התעופה של מוסקבה אותו סיים ב-1990.

ב-2002 שבצ'נקו הופיע לראשונה בטלוויזיה בתוכנית האירוח של ולדימיר פוזנר "זמנים" בערוץ ORT.

שבצ'נקו היה חבר בלשכה האזרחית של הפדרציה הרוסית של הכינוס השני והשלישי (2012-2009).

מאוקטובר 2005 עד יוני 2011, לאחר שקיבל את הזמנתו של קונסטנטין ארנסט, הוא הנחה את תוכנית אירוח פוליטית-חברתית בערוץ הראשון<ref></ref>.

==קישורים חיצוניים==

==הערות שוליים==

קטגוריה:עיתונאים רוסים
קטגוריה:פובליציסטים רוסים
קטגוריה:מוסקבה: אישים
קטגוריה:פוליטיקאים רוסים
קטגוריה:רוסים שנולדו ב-1966
השיטפונות בפטרופוליס (2022)

השיטפונות בפטרופוליס הם אסון טבע שאירע בעיר פטרופוליס, הנמצאת במדינת ריו דה ז'ניירו, ברזיל בחודש פברואר 2022. גשמים עזים שירדו באזור גרמו לשיטפונות ולמפולות בוץ. לפחות 171 אנשים מתו כתוצאה מהאסון.

==רקע==
פטרופוליס היא עיר תיירות פופולרית בברזיל, ועם התרחבותה, נבנו בצידי ההרים הסמוכים שכונות עוני. בנייה הובילה לכריתת יערות ולפגיעה בניקוז הגשמים באזורים אלה של העיר. הרשויות המקומיות ביצעו בשנת 2017 סקר סיכונים וזיהו 15,240 בתים עם סיכון גבוה להיהרס עקב גשמים כבדים, כ-18% מהעיר. למרות הממצאים לעירייה לא היו את המשאבים לפעול לתיקון הליקויים.

המרכז הלאומי לניטור התראות אסונות טבע (Cemaden) פרסם התראה על עוצמת הסופה יומיים לפני השיטפונות ב-15 בפברואר. לדברי מומחים, האזהרה הייתה אמורה לעורר את הרשויות להתגייס לפינוי התושבים.

==האירוע==
ב-15 בפברואר 2022, ירדו בעיר פטרופוליס 258 מילימטרים של גשם בתוך 3 שעות. כמות הגשם הייתה גבוהה מסך הגשמים שירדו ב-30 הימים הקודמים ביחד. לפי המרכז הלאומי לניטור התראות אסונות טבע זייתה זו הסופה הגדולה ביותר בתולדות העיר, מאז החלו המדידות בשנת 1932. השיא הקודם של הגשמים התרחש ב-20 באוגוסט 1952, כאשר ירדו 168.2 מ"מ של גשמים ב-24 שעות.

רמת המשקעים הגבוהה גרמה להצפות בתוך העיר וכן ערערה את יציבות האדמה בצלע ההר, וגרמה למפולות בוץ. סרטונים של האסון שותפו בהרחבה ברשתות החברתיות, בהם נראים מכוניות ובתים נגררים תחת המפולות. לפחות 231 אנשים מתו באירוע, חמישה אנשים הוגדרו כנעדים. תושבים המתגוררים באזורים שהוגדרו בסיכון גבוה פונו לבתי ספר מקומיים שהוסבו למקלטים זמניים. כשבוע לאחר האירוע נפתחו באזור 14 מקלטים זמניים בהם התאכסנו כ-850 תושבים שנותרו ללא קורת גג.

בעקבות האירוע הכריזה עיריית פטרופוליס על שלושה ימי אבל.

==קישורים חיצוניים==

==הערות שוליים==

קטגוריה:אסונות בברזיל
קטגוריה:אסונות טבע ב-2022
קטגוריה:שיטפונות
קטגוריה:2022 בברזיל
אלכסנדר טרסקי

אלכסנדר טרסקי (אולק); 10 בנובמבר 1921 - 17 בנובמבר 1997), היה מנצח תזמורת, מקהלה ופסנתרן.
== קורותיו ==
נולד בשם אלכסנדר טבקסבלאט (Tabaksblatt) לאליהו וברטה בלודז' שבפולין.
בשנת 1939, לאחר פרוץ מלחמת העולם השנייה וכיבוש פולין, הוא ברח מזרחה לברית המועצות. למד בקונסרבטוריון במינסק. שם ניצח לראשונה באופרה המקומית ובתזמורת הפילהרמונית. בהמשך, בעקבות פלישת הנאצים לברית המועצות פונה לטשקנט, שם עבד כמנצח בבית האופרה. בתום מלחמת העולם השנייה הוא שב ללודז' במסגרת הרפטריאציה. בשנים 1946–1948 למד ניצוח בקונסרבטוריון המקומי אצל פרופסור קז'ימייז' וילקומירסקי. מ-1948 שימש ככנר ראשי בתזמורת הפילהרמונית של לודז' ובשנת 1950 מונה למנצח. באותה שנה מונה למנהל המוזיקלי של המקהלה והתזמורת של תחנת הרדיו המקומית. בשנת 1952 התמנה למנצח של האופרה הלאומית בוורשה.

בשנת 1957 עלה לישראל.
הוא שימש כמנצח האופרה הישראלית בתל אביב וניצח גם על תזמורת הבידור של קול ישראל (בתחילת שנות ה-60). כמו כן, ניצח גם על תזמורת חברת התקליטים הד ארצי. בשנותיו האחרונות הוא שימש כמנצח מקהלת בית וילנה.

אלכסנדר טרסקי נפטר ב-1997, בגיל 76, ונקבר בבית הקברות הישן בהרצליה.

== קישורים חיצוניים ==
* [http://yiddishmusic.jewniverse.info/tarskyalexander/index.html ביוגרפיה ודיסקוגרפיה], 
* 
* 

 

קטגוריה:ישראלים ילידי פולין
קטגוריה:מנצחי אופרה
קטגוריה:עולים בשנות ה-1950
קטגוריה:מנצחים ישראלים
קטגוריה:ישראל: אופרה
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1921
קטגוריה:ישראלים שנפטרו ב-1997
DFSK

DFSK (באנגלית: Dongfeng Sokon Automobile) היא יצרנית מכוניות שהוקמה בשנת 2003 כמיזם משותף של Dongfeng ו- Chongqing Sokon Industry Group Co Ltd

== היסטוריה ==
בשנת 2003 Chongqing Yu'an Innovation Technology (Group) שמתמחה בייצור אופנועים וחלקים למכוניות ויצרנית מכוניות Dongfeng Motor החליטו לבדוק אפשרות להיכנס לשוק של מכוניות מסוג מיניוואן עבור עסקים קטנים בשוק המקומי. ל-Dongfeng כבר היה ניסיון בייצור מכוניות בשיתוף פעולה עם קבוצת PSA הצרפתית. סוכם שמרכז החברה החדשה תהיה בצ'ונגצ'ינג והחלו הכנות להקמת המפעל החדש.

ייצור מכוניות התבסס על חלקים של סוזוקי. בשנת 2005 הוצגה המכונית הראשונה מסדרת DFSK סדרת C. בהמשך החל ייצוא של מכוניות לאירופה.

בשנת 2013 הוחלט להיכנס לשוק של SUV. בשנת 2016 הוצגה המכונית החדשה שהתבססה על מנועים מתוצרת מיצובישי. באותה שנה התרחב ייצור של מכוניות מיניוואן לארצות נוספות. בשנת 2015 החלה הרכבת מוכניות באינדונזיה תוך כוונה להגיע לייצור 50 אלף מכוניות בשנה.

בשנת 2017 החברה יצרה 402 אלף מכוניות. בשנת 2018 חלקה של Dongfeng נרכשה תמורת 621 מיליון יורו ובעלות על החברה התרכזה בחברת Chongqing.

בשמת 2018 החל ייצור של דגמי מכוניות עם מנוע חשמלי במקום מנוע בנזין. נכון לשנת 2022 ייצור מכוניות מתבצע במספר מפעלים בסין, באינדונזיה ובארצות הברית.

== גלריה ==
<gallery widths="200" heights="135">
קובץ:2018_Dongfeng-Xiaokang_(Sokon)_C37,_front_8.8.18.jpg|Sokon C37
קובץ:DFSK_V22_Crew_Cab_2014_(11214262546).jpg|Sokon V22 Crew Cab 
קובץ:Fengguang_580_facelift_001.jpg|Fengguang 580 Pro mid-size 
קובץ:Dongfeng_Fengon_ix5_01_China_2019-03-20.jpg|Fengguang ix5
</gallery>

== קישורים חיצוניים ==

* 

* [https://dfsk.co.il/ אתר היבואן הישראלי]

קטגוריה:יצרני רכב סיניים
קרסון רולנד

קרסון רולנד (באנגלית: Carson Rowland נולד ב-3 בנובמבר 1997) הוא זמר, שחקן קולנוע וטלוויזיה אמריקאי.

==ביוגרפיה==
רולנד נולד ב-3 בנובמבר 1997 בבוקה רטון, פלורידה.

==קריירה==
===קולנוע וטלוויזיה===
תפקידו הראשון של רולנד היה בשנת 2015 בסדרת הטלוויזיה "Tweet: The Series".

בשנת 2017 החל לשחק בתפקיד ראשי בסדרת הטלוויזיה אני פרנקי.

בשנת 2018 שיחק בתפקיד ראשי בסרט הקולנוע, "Trico Tri Happy Halloween" שהוצג בבכורה בתי הקולנוע בספטמבר 2018.

בשנת 2019 שיחק בתפקיד ראשי בסרט הקולנוע"Dream Killer" באותה שנה שיחק לצד טאנר ביוקנן בסרט הקולנוע פיתוי מרושע ובסרט "Santa in Training".

בשנת 2020 שיחק בארבעה פרקים של הסדרה "אמא אמריקאית". באותה שנה החל לשחק בתפקיד ראשי בסדרת הטלוויזיה מגנוליות מופלאות.

בשנת 2021 לוהק לתפקיד בסדרת הטלוויזיה העתידית שקרניות קטנות: החטא הקדמון.

===מוזיקה===
בשנת 2020 הוציא רולנד את הסינגלים Miss Hollywood Wanabbe" ,"leave me alone" ו-"Disappear", שיתוף פעולה עם המוזיקאי טיילור קסטרו, בלייבל PMA Records. רולנד וקסטרו כתבו יחד את השירים מאז שנפגשו לראשונה על סט הצילומים של סרט הקולנוע "Dream Killer".

==חיים אישיים==
ביולי 2021 נשא לאישה את מאריס קני. והם מצפים לבת ראשונה בנובמבר 2023

==קישורים חיצוניים==
* 

==הערות שוליים==

קטגוריה:מוזיקאים אמריקאים
קטגוריה:זמרים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1997
מחוז מיראפלורס (לימה)

מיראפלורס (באנגלית: Miraflores) הוא מחוז בעיר לימה שבפרו. מחוז מיראפלורס, אשר ממוקם לאורך החוף מדרום למרכז העיר לימה, מכיל שכונות מגורים אקסקלוסיביות וכמו גם אזור שופינג יוקרתי. זהו גם אחד מהמחוזות האמידים ביותר בעיר לימה. המחוז מכיל בתי מלון יוקרתיים רבים (כולל הילטון, מאריוט ובלמונד), מסעדות, ברים, מועדוני לילה וחנויות כלבו. המחוז מהווה את אחד מיעדי התיירות המרכזיים בלימה.

המחוז נוסד במקור ב-2 בינואר 1857. בעקבות קרב מיראפלורס שנערך במהלך מלחמת האוקיינוס השקט, המחוז זכה לכינוי "סיודאד הרויקה" ("העיר ההירואית").

נכון לשנת 2005 המחוז הכיל כ-92,815 תושבים. המחוז מתפרש על פני כ־9.62 קמ"ר.

פירוש השם נגזר כהלחם המילים בספרדית mirar + flores שמשמעותו "מראֶה הפרחים".

במירפלורס נמצאות גם חורבות העיר ואקה פוקיאנה אשר לפי ההערכות נוסדה עוד לפני תקופת אימפריית האינקה.

== גלריית תמונות ==
<gallery widths="250px">
Miraflores-Lima...jpg|חוף הים במיראפלורס
Huaca_Pucllana_City.jpg|חורבות העיר הואקה פוקלנה
Avenida_Larco_en_el_centro_de_Miraflores.jpg|מרכז מיראפלורס
Parque Kennedy.jpg|פארק ה-28 ביולי (לשעבר פארק קנדי)
</gallery>

== קישורים חיצוניים ==

* 

קטגוריה:לימה
תהילים פ"ב

תהילים פ"ב הוא המזמור ה־82 בספר תהילים, חלק משנים עשר המזמורים המיוחסים לאסף בן ברכיהו ושיר של יום של יום שלישי.

==תוכן המזמור==
מזמור פ"ב מורכב משמונה פסוקים ומחולק לשלושה חלקים:

===א'===

המזמור נפתח בהצהרת המשורר כי: "אֱלֹהִים נִצָּב בַּעֲדַת אֵל בְּקֶרֶב אֱלֹהִים יִשְׁפֹּט". כלומר, אלוהים נמצא בבית דין של מעלה ושופט שם.

===ב'-ז'===

בחלקו המרכזי של המזמור מוכיח המשורר כביכול את האלילים המדומים: "עַד מָתַי תִּשְׁפְּטוּ עָוֶל וּפְנֵי רְשָׁעִים תִּשְׂאוּ?" (ב'), הוא קורא להם לעשות צדק לעניים וליתומים, ולהצילם מידי הרשעים: "שִׁפְטוּ דַל וְיָתוֹם עָנִי וָרָשׁ הַצְדִּיקוּ" (ג'), "פַּלְּטוּ דַל וְאֶבְיוֹן מִיַּד רְשָׁעִים הַצִּילוּ" (ד'). 

המשורר עובר לדבר על אותם "אלוהים" "לֹא יָדְעוּ וְלֹא יָבִינוּ בַּחֲשֵׁכָה יִתְהַלָּכוּ יִמּוֹטוּ כׇּל מוֹסְדֵי אָרֶץ" (ה'), המשורר אומר כי עד עכשיו הוא חשב שהם באמת "אלוהים": "אֲנִי אָמַרְתִּי אֱלֹהִים אַתֶּם וּבְנֵי עֶלְיוֹן כֻּלְּכֶם" (ו), אך עתה הוא יודע כי: "אָכֵן כְּאָדָם תְּמוּתוּן וּכְאַחַד הַשָּׂרִים תִּפֹּלוּ" (ז').

===ח'===

המזמור נחתם בקריאת המשורר לאלוהים שיקום וישפוט את הארץ: "קוּמָה אֱלֹהִים שׇׁפְטָה הָאָרֶץ כִּי אַתָּה תִנְחַל בְּכׇל הַגּוֹיִם" (ח)'.

==בתפילה היהודית==

תהילם פ"ב הוא שיר של יום של יום שלישי. במרבית נוסחי התפילה כיום, שיר של יום נאמר בימי חול בסוף התפילה לפני פיטום הקטורת ועלינו לשבח (כך בנוסח הספרדים, נוסח ספרד ותימן). לפי נוסח אשכנז, שיר של יום נאמר בסוף התפילה לאחר "עלינו לשבח".

==קישורים חיצוניים==

==הערות שוליים==

פ"ב
תהילים קי"ח

תהילים קי"ח הוא המזמור ה־118 בספר תהילים. המזמור הוא חלק מסדר ההלל.

==תוכן המזמור==
מזמור קי"ח מורכב מ-29 פסוקים ומחולק לחמישה חלקים:

===א'-ד===

בחלקו הראשון של המזמור קורא המשורר להודות לאלוהים: "הוֹדוּ לַה' כִּי טוֹב כִּי לְעוֹלָם חַסְדּוֹ" (א'), "יֹאמַר נָא יִשְׂרָאֵל כִּי לְעוֹלָם חַסְדּוֹ" (ב'), "יֹאמְרוּ נָא בֵית אַהֲרֹן כִּי לְעוֹלָם חַסְדּוֹ" (ג'), "יֹאמְרוּ נָא יִרְאֵי ה' כִּי לְעוֹלָם חַסְדּוֹ" (ד').

===ה'-כ'===

בחלקו השני של המזמור מתאר המשורר כי פעם הוא התפלל לאלוהים בזמן צרה והוא עזר לו: "מִן הַמֵּצַר קָרָאתִי יָּהּ עָנָנִי בַמֶּרְחָב יָהּ" (ה'), בשל כך המשורר קורא לשומעיו לבטוח באלוהים: "טוֹב לַחֲסוֹת בַּה' מִבְּטֹחַ בָּאָדָם" (ח'). המשורר מתאר כיצד מודים הצדיקים לאלוהים: "קוֹל רִנָּה וִישׁוּעָה בְּאׇהֳלֵי צַדִּיקִים יְמִין ה' עֹשָׂה חָיִל" (ט"ו), "יְמִין ה' רוֹמֵמָה יְמִין ה' עֹשָׂה חָיִל" (ט"ז). חלקו השני של המזמור נגמר בבקשת המשורר משומרי בית המקדש שיפתחו לו את השערים על מנת שיוכל להודות לאלוהים: "פִּתְחוּ לִי שַׁעֲרֵי צֶדֶק אָבֹא בָם אוֹדֶה יָהּ" (י"ט).

===כ"א-כ"ד===

בחלקו השלישי של המזמור מובאים דברי התודה והשמחה של המשורר על כך שאלוהים הושיע אותו: "אוֹדְךָ כִּי עֲנִיתָנִי וַתְּהִי לִי לִישׁוּעָה" (כ"א).

===כ"ה===

בפסוק כ"ה פונה המשורר לאלוהים בבקשה להושעה והצלחה: "אָנָּא ה' הוֹשִׁיעָה נָּא אָנָּא ה' הַצְלִיחָה נָּא".

===כ"ו-כ"ט===

חלקו האחרון של המזמור נפתח בקריאות ברכה לבאים לבית המקדש: "בָּרוּךְ הַבָּא בְּשֵׁם ה' בֵּרַכְנוּכֶם מִבֵּית ה'" (כ"ו), "אֵל ה' וַיָּאֶר לָנוּ אִסְרוּ חַג בַּעֲבֹתִים עַד קַרְנוֹת הַמִּזְבֵּחַ" (כ"ז), המשורר חוזר ומודה לאלוהים: "אֵלִי אַתָּה וְאוֹדֶךָּ אֱלֹהַי אֲרוֹמְמֶךָּ" (כ"ח).

המזמור נחתם בקריאת המשורר שמחברת בין תחילת המזמור אל סופו: "הוֹדוּ לַה' כִּי טוֹב כִּי לְעוֹלָם חַסְדּוֹ" (כ"ט).

==בתפילה היהודית==

תהילים קי"ח הוא חלק עיקרי בקריאת ההלל. ההלל הוא חלק בתפילה היהודית הנקרא בימי חג ומועד, כדי להודות לאל ולשבח אותו. בדרך כלל הוא נאמר לאחר תפילת עמידה של שחרית.

==בתרבות==
בהיותו חלק ממזמורי ההלל, פסוקים וקטעים רבים במזמור זכו ללחנים רבים ומגוונים.
* שמה של המושבה ראש פינה לקוח מפסוק כ"ב בפרק
* שמם של בית החולים שערי צדק ושכונת שערי צדק לקוח מפסוק י"ט בפרק
* שמו של אסרו חג נלקח מפסוק כ"ז בפרק "אִסְרוּ חַג בַּעֲבֹתִים עַד קַרְנוֹת הַמִּזְבֵּחַ"

===במוזיקה חסידית===
* הודו להשם - הרב שלמה קרליבך, ביצוע נוסף לשיר של גלעד פוטולסקי באלבום הנשמה לך 4.
* מן המצר - משה גולדמן, באלבום להודיע (מחנה שלווה 18).
* זה היום - זאנוויל ויינברגר באלבום לחיים שמחה טיש של יוסף משה כהנא.
* לא אמות - לחן של ר' ברוך חייט בביצוע של מיכאל שטרייכר ומרדכי בן דוד. קאבר לשיר במיזם הישיבישיר של רדיו קול ברמה ועיריית ירושלים.
* הפסוק "אנא ה' הושיעה נא, אנא ה' הצליחה נא" משולב בשירו של אריאל זילבר הגאולה מתוך אלבומו בשמחה.
* אלי אתה - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11.
* אלי אתה - ניגון חב"ד שהלחין אדמו"ר הזקן, ללחן ביצועים מוזיקליים רבים.
* הודו להשם - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11.
* אנא השם - יעקב יהודה דסקל בלחן של ליפא שמלצר באלבום שומע תפילה.
* "הודו לה' כי טוב" - חנניה סורלו לוי

==גלריה==

==קישורים חיצוניים==

* 
* 
* 
* 

==הערות שוליים==

קי"ח
קטגוריה:מזמורי ההלל
פסגת סירק (קליפורניה)

פסגת סירק (באנגלית: Cirque Peak) היא פסגה הממוקמת בנקודת הגבול שבין היער הלאומי איניו ואזור הפרא ג'ון מויר בהרי סיירה נבדה, במחוז איניו במדינת קליפורניה שבארצות הברית.

הפסגה ממוקמת על גבול המחוזות איניו וטוליר של מדינת קליפורניה, כ-12 קילומטרים דרומית-מזרחית להר ויטני. היא מתנשאת לגובה 3,934 מטרים, ובכך היא הנקודה הגבוהה ביותר במדבר טרוטת הזהב, ומדורגת כפסגה ה-175 בגובהה בקליפורניה.

שביל הרכס הפסיפי חוצה את מדרונה הדרום-מערבי של הפסגה. שמה של הפסגה ניתן לה כפי הנראה בשנת 1890, על ידי מטפס ההרים והקרטוגרף ג'וזף ניסבט לקונט.

על פי שיטת קפן לסיווג אקלימים, הפסגה ממוקמת באקלים אלפיני. מקורם של רוב חזיתות מזג האוויר הוא מהאוקיינוס השקט, וההתקלות בהרי סיירה נבדה יוצרת עננות אורוגרפית, שמתבטאת בכמות משקעים גדולה, בעיקר בצורת שלג בחורף.<ref name=Peel></ref> מי הנגר המתנקזים מזרחה מגיעים בסוף לעמק אוונס.

== הערות שוליים ==

סירק
לוגן אלן

לוגן אלן (באנגלית: Logan Allen; נולד ב-17 ביולי 2004) הוא שחקן אמריקאי.

==ביוגרפיה==
לוגן אלן נולד וגדל בוסט פאלם ביץ' פלורידה ב-17 ביולי 1997. הוא השני מבין ארבעה ילדים. לוגן ידע מגיל צעיר שהוא רוצה להיות שחקן. בילדותו הוא כיכב בפרסומות רבות בהן rockstar kid ועבור TruMoo, Universal Orlando ו-Vulcano Bay.

==קריירה==
בשנת 2014 שיחק בשלושה סרטים קצרים. שנה לאחר מכן שיחק בקומדיית המצבים האמריקאית, "טליה במטבח".

בשנת 2018 שיחק בתפקיד ראשי לצד קווין סורבו בסרט הקולנוע ברני הדולפין. שנה לאחר מכן התארח בסדרת הטלוויזיה "Creepshow" ושיחק בתפקיד ראשי בסרט ההמשך ברני הדולפין 2.

בשנת 2020 החל לשחק בתפקיד ראשי בסדרת הטלוויזיה מגנוליות מופלאות. בסדרה הוא מגלם את קייל טאונסנד, בנם הצעיר של מאדי (ג'ואנה גרסיה) וביל (כריס קליין).

==פילמוגרפיה==
{| class="wikitable"
|+ קולנוע וטלוויזיה
|-
! שנה !! כותרת !! תפקיד !! הערות
|-
| 2014 ||Birthday Boy
| חבר לכיתה || סרט קצר
|-
| 2014 ||Don't Tell Your Mother
| בארי || סרט קצר
|-
| 2014 ||Fit Arcade Gone Wild
| זיק || סרט קצר
קרדיט: לוגן קיין אלן
|-
| 2015 || טליה במטבח || בן הדוד ויני || סדרת טלוויזיה, 
7 פרקים
|-
| 2018 || ברני הדולפין || קווין ראיין || סרט קולנוע, תפקיד ראשי
|-
|2019
|Creepshow
|הארולד
|סדרת טלוויזיה
פרק אחד
|-
|2019
|ברני הדולפין 2
|קווין ראיין
|סרט קולנוע, תפקיד ראשי
|-
|2022-2020
|מגנוליות מופלאות
|קייל טאונסנד
|סדרת טלוויזיה
תפקיד ראשי (עונה 1–2)
|}

==קישורים חיצוניים==

==הערות שוליים==

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2004
יוסף שוורץ (הסבא מנתניה)

הרב יוסף שוורץ (כונה "הסבא קדישא מנתניה" ו"סבא לב"; ל' בניסן ה'תרצ"ז – ח' באדר ה'תשע"ג), היה רב מקובל ישראלי.

עטיפות הספרים "נשמות טהורות!" ו"אהבת עולם אהבתיך"

==קורות חיים==
נולד ברומניה. במהלך השואה ניצל מספר פעמים ממוות, אך איבד כמעט את כל משפחתו - חוץ מאימו ואחיו הקטן ראובן. לאחר מכן הסתובב באירופה - בין השאר בהונגריה, אוסטריה, גרמניה. עלה לארץ ישראל עם אמו ואחיו ראובן בספינת מעפילים. בתור נער למד בישיבת בית יוסף אצל הרב יעקב קנייבסקי. בתחילה התגורר במעברת שבות עם ובמחנה העולים בפרדס חנה ולאחר מכן התגורר בנתניה. בצה"ל שירת כצנחן בחטיבת הנח"ל.

כשהיה בסביבות גיל 40 התחתן עם מיכל, כאשר היו לה 100 אחוזי נכות. נולד להם בן אחד והם התגוררו בנתניה.

הרבה להשתתף בסעודות מלווה מלכה בקבר דוד המלך. פעל להפרדת נערות שהתחברו לערבים מבני זוגן. העיד על עצמו שפגש את המשיח ופעל להתגלותו. ערך מסעות חיזוק ברחבי הארץ, ובקברות צדיקים.

נפטר בח' באדר ה'תשע"ג ממחלה בכבד. טרם פטירתו שהה בקהילת בעלי תשובה במושב בית מאיר ושם נפטר. בהלוויה הספידו בין השאר: הרב שמואל אליהו, הרב צבי קוסטינר, הרב מרדכי ענתבי, והמקובל הרב שלום חמדי.

== לאחר פטירתו ==
לזכרו נערכות מדי שנה הילולות במקומות שונים ברחבי הארץ, בין השאר בישיבת נחלת יוסף, ישיבת תורת החיים, בחדרה ועוד.

ב-2014 הוקמה לזכרו עמותת "עדות ביהוסף" העוסקת בגמילות חסדים.

בשנת 2017 ישיבת ברכת התורה בשבי שומרון שינתה את שמה לישיבת נחלת יוסף, על שמו.

בשנת 2018 יצא לאור השיר "לרחם לוותר לעזור" מתוך האלבום "הארת הרצון" של דרור משה קסוטו. השיר עוסק בדמותו של הרב יוסף שוורץ.

בשנת 2022 יצא לאור השיר "חיים בסרט", סינגל מתוך האלבום "ישראל בראשית" של בנימין לוריא. הבית השלישי בשיר מורכב מציטוטים של משפטים שאמר הרב יוסף שוורץ ללוריא.

בית הבעל שם טוב בראשות הרב דניאל סטבסקי הוציא 2 ספרים העוסקים בדמותו.
# "נשמות טהורות!", ירושלים: בית הבעל שם טוב, התשע"ה, 420 עמ'
# אהבת עולם אהבתיך - ספר המשך עם סיפורים, עדויות ותורות של הסבא.

==קישורים חיצוניים==
* [https://www.mytzadik.com/tzadik.aspx?id=2034 המקובל רבי יוסף שוורץ], באתר MyTzadik
* 
* 
* אביאל לוי, [https://www.hakolhayehudi.co.il/item/Jewish_identity/מלא-באהבת-ישראל-שהרגיש-סבא-של-כל-יהודי-ויהודי "מלא באהבת ישראל שהרגיש סבא של כל יהודי ויהודי"], 18 בפברואר 2013
* 
* 

===סרטונים===
* 
* 
* 

==הערות שוליים==

קטגוריה:ניצולי השואה: רומניה
קטגוריה:עולים לאחר מלחמת העולם השנייה
קטגוריה:נתניה: אישים
קטגוריה:ישראלים ילידי רומניה
קטגוריה:מקובלים ישראלים
קטגוריה:בוגרי ישיבת בית יוסף-בני ברק
קטגוריה:אישים הקבורים בנתניה
קטגוריה:ישראלים שנולדו ב-1937
קטגוריה:ישראלים שנפטרו ב-2013
יצחק בדלי

יצחק בדלי (1938 – 18 באפריל 2017) היה שחקן טניס שולחן ישראלי, שייצג פעמיים את ישראל במשחקים הפאראלימפיים.

== ביוגרפיה ==
בדלי נולד וגדל באיסטנבול, טורקיה, ובשנת 1948 עלו הוריו לישראל. אביו ניהל חנות למכירת תה בנחלת בנימין וכנער בדלי עבד עמו בחנות.

בדליי שירת בצה"ל בחיל הקשר ובשנת 1957 נשלח עם יחידתו לסייע בפינוי חצי האי סיני, שם היה בין נוסעי משאית צבאית שהתהפכה ונפצע קשה. בעקבות פגיעה בעמוד השדרה הוא נותר מרותק לכיסא גלגלים. לאחר תקופת שיקום ארוכה החל להתאמן בבית הלוחם ועסק בשחייה ובטניס שולחן.

ב התחרה עם דני בן-משה בטורניר טניס שולחן לזוגות והם סיימו ברבע הגמר.

ב התחרה עם יוסף מוגלניצקי בטורניר טניס שולחן לזוגות והם סיימו במקום השמיני. בתחרויות היחידים סיים במקום ה-33.

בדלי היה נשוי ואב לבת. הוא נפטר בגיל 79 ב-18 באפריל 2017. הוא הוכר כחלל צה"ל בהיותו נכה צה"ל שנפטר לאחר השירות.

==קישורים חיצוניים==
* 
* [https://www.paralympic.org/izchak-budly פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:ספורטאים פאראלימפיים ישראלים
קטגוריה:ספורטאים נכי צה"ל
קטגוריה:שחקני טניס שולחן פאראלימפיים ישראלים
קטגוריה:שחקני טניס שולחן נכים ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:שחקני טניס שולחן במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:שחקני טניס שולחן במשחקים הפאראלימפיים טורונטו (1976)
קטגוריה:נכי צה"ל שהוכרו לאחר מותם כחללי צה"ל
קטגוריה:ישראלים ילידי טורקיה
קטגוריה:אישים הקבורים בבית העלמין הדרום
קטגוריה:ישראלים שנולדו ב-1938
קטגוריה:ישראלים שנפטרו ב-2017
אייל כספי

אייל כספי (נולד ב-23 בספטמבר 1963) הוא נציב כבאות והצלה בדרגת רב-טפסר. קודם לכן שימש בין היתר מפקד מחוז מרכז וכראש אגף המבצעים ברשות הארצית לכבאות והצלה.

== ביוגרפיה ==
כספי נולד, גדל והתחנך בהרצליה. בנם של בנימין ולאה כספי. בנעוריו למד בבית ספר תיכון אורט "יד גיורא" בהרצליה. כתלמיד תיכון התנדב בצופי אש. התגייס לצה"ל בשנת 1982 ושירת בחטיבת הנח"ל. במילואים שירת בפיקוד העורף, שם מילא מגוון תפקידים לרבות מפקד פלוגה ומפקד גדוד.

לאחר שחרורו מהצבא הצטרף לרשות הארצית לכבאות והצלה. בשנים 2001–2011 שימש מפקד תחנה אזורית הרצליה ופיקד על הכשרות שהתקיימו בבית הספר לכבאות.

בשנים 2011–2016 שימש ראש אגף המבצעים. במסגרת תפקידו, הקים מרכז שליטה ארצי למערך הכבאות. כמו כן, הקים את יחידת "להבה" – "לוחמי אש להצלת לוחמים". כספי גם פיקד על כתיבת תורות הפעלה, פקודות מבצעיות ונוהלי עבודה לשגרה ולחירום, הכולל העברת משימה לאומית מהמשרד להגנת הסביבה למערך הכבאות וההצלה בנושא טיפול הוליסטי באירועי חומרים מסוכנים. בנוסף, עסק בפיתוח מערכות שליטה ובקרה "שלהבת".

פיקד במסגרת ההכשרות במערך הכבאות ובכלל גורמי החירום בדגש מפקד קורס קצינים וכלל הקורסים הפיקודיים והמקצועיים כולל הובלת משלחת לפולין "עדים במדים". הוא היה שותף להערכות מצב לאומיות עם ראש הממשלה והשר לביטחון פנים.

מאז 2016 עד 2022 שימש מפקד מחוז מרכז ברשות הכבאות.

ב-1 בפברואר 2022 המליצה ועדת האיתור לבחירת נציב הכבאות על כספי לתפקיד נציב הרשות הארצית לכבאות והצלה. ב-20 בפברואר אישרה הממשלה את מינויו, ב-3 במרץ 2022 הוענקו לו דרגות רב-טפסר והוא נכנס לתפקידו.

כספי למד במדרשה הלאומית למנהיגות וממשל, מנהל הסגל הבכיר בנציבות שירות המדינה. הוא בעל תואר הנדסאי בניין אזרחי במכללת אורט. בעל תואר ראשון במדעי החברה הרוח מהאוניברסיטה הפתוחה בשילוב בית ברל בתוכנית התמחות בהגנת העורף ובעל תואר שני במדעי המדינה מאוניברסיטת חיפה.

כספי נשוי ואב לשלושה ילדים. מתגורר בהרצליה.

==קישורים חיצוניים==

* 

==הערות שוליים==

קטגוריה:כבאים ישראלים
קטגוריה:נציבי כבאות והצלה
קטגוריה:בוגרי האוניברסיטה הפתוחה
קטגוריה:בוגרי אוניברסיטת חיפה
קטגוריה:ישראלים שנולדו ב-1963
קטגוריה:נושאי תפקיד רשמי במלחמת חרבות ברזל
יהונתן דנינו

יהונתן ניסים דנינו (נולד ב-26 בנובמבר 1964) הוא שחקן קולנוע ותיאטרון ישראלי, חוזר בתשובה.

==ביוגרפיה==
נולד ברמת גן למשפחה מסורתית ממוצא מרוקאי. הוא אחיה הקטן של מיכל, אשתו לשעבר של שולי רנד. גדל בערד, למד בתיכון מקיף ערד, שם הכיר את חברו דורון צברי. למד משחק ב אצל ג'וקי ארקין. במשך תקופה שהה עם הוריו בשליחות בדרום אפריקה. בצה"ל שירת בגרעין נח"ל שהוצב בגלאון. לאחר מכן התגורר במשך תקופה באילת.

בשנת 1987 למד משחק במכון לי סטרסברג לתיאטרון ולקולנוע. כשחזר לישראל שיחק במספר מחזות ישראלים. לאחר מכן עבר להתגורר בהוליווד כדי לנסות לעבוד בתעשיית הקולנוע של ארצות הברית. כדי להתפרנס עסק באבטחה, ובשנת 1991 שימש כשומר ראש של ארנולד שוורצנגר. במהלך תקופה זו ניהל שיחות עמוקות עם שוורצנגר, בעקבותיהן החל בתהליך של חזרה בתשובה. הוא חזר לישראל, השתתף בסמינר של ערכים. התגורר בבני ברק והחל ללמוד בישיבה. לאחר מכן עבר לירושלים והקים עסק לצילום בשם "ZOOM 2000". שימש כדובר תנועת "נוער כהלכה". לאחר מכן עבר לצפת והתחבר לרב דניאל דיין. בהמלצת הרב שלום ארוש ורבי דוד חי אבוחצירא חזר לעסוק במשחק, לצד גיסו שולי רנד.

===משחק===
ב-2004 גילם את דוד גבאי בסרט "האושפיזין" שכתב שולי רנד וביים גידי דר. ב-2012 גילם רב בבית קברות בסרט "המשימה X" שכתב פרוספר מלכה וביימו אור ישר (אורי גרודר) ויובל עובדיה.

בתיאטרון משמחי לב: ב-2010 גילם את הגולם מפראג בהצגה "הגולם מפראג" שכתב וביים עופר הלוי. הצגת הבכורה התקיימה באסרו חג שבועות ה'תש"ע בהיכל התרבות פתח תקווה.

בתיאטרון פלגי מים: ב-2010 שיחק לצד יוסף סיקוראל בהצגה "אני לא לבד!". את ההצגה כתב דנינו, והפיק וביים שולי רנד. הצגה זו עלתה לאחר מכן בשם "על חומותייך ירושלים".

===חיים אישיים===
התגורר תקופות שונות בבני ברק, אילת וירושלים. כיום מתגורר בחריש. בין השנים 1995–2017 היה נשוי ללימור בן מויאל ונולדו להם שמונה ילדים.

==קישורים חיצוניים==

* [https://www.hidabroot.org/video/62993 יהונתן דנינו] מתארח בתוכנית "התעוררות" עם עדי רן, בערוץ הידברות, 2008
* 
* [https://umanshalom.co.il/news-page/ר-יונתן-דנינו-התחיל-כשומר-בחברת-אבטחה/ ר’ יונתן דנינו התחיל כשומר אבטחה ונשלח לשמור על ארנולד שוורצנגר], ו' טבת התשע"ח

==הערות שוליים==

קטגוריה:חוזרים בתשובה
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:צלמי עיתונות ישראלים
קטגוריה:חריש: אישים
קטגוריה:ישראלים שנולדו ב-1964
הדיוויזיה ה-242 (ורמאכט)

דיוויזיית הרגלים ה-242 הייתה דיוויזיה של הצבא הגרמני במלחמת העולם השנייה.

== היסטוריה ==
הדיוויזיה ה-242 הוקמה בגרוס-בורן (בורן סולינובו) ב-9 ביולי 1943, על בסיס הדיוויזיה ה-298. מה-8 באוגוסט עד 5 באוקטובר 1943, היחידה הוכפפה לארמייה ה-15 באנטוורפן ובגנט בבלגיה, לפני שהועברה לארמייה ה-19 תחת קבוצת ארמיות G בטולון, צרפת.<ref name="Tessin"></ref>

בשנת 1944 נלחמה הדיוויזיה נגד בעלות הברית המערביות במבצע דרגון. לאחר שקיבלו הוראה להגן על טולון עד הכדור האחרון, ולתת לשאר כוחות קבוצת ארמיות G הזדמנות לסגת, יוהנס בסלר יחד עם כוחות הדיוויזיה ה-242 החזיקו מעמד במשך 10 ימים, עד ל-26 באוגוסט 1944, כאשר בסלר נפצע אנושות ונכנע יחד עם כוחותיו.

== מפקדים ==
* יוהנס בסלר (20 ביולי 1943–26 באוגוסט 1944)

== קישורים חיצוניים ==
* [http://www.lexikon-der-wehrmacht.de/Gliederungen/Infanteriedivisionen/242ID-R.htm הדיוויזיה ה-242] באתר lexikon-der-wehrmacht 

== הערות שוליים ==

242
עמק סיקרה

רכס סנטינל מעשה ידי הסקר הגאולוגי של ארצות הברית]]
עמק סיקרה (באנגלית: Sikera Valley; בבולגרית: долина Сикера) הוא עמק מלא קרח בצידו המזרחי של רכס סנטינל בהרי אלזוורת', בארץ אלזוורת' שבאנטארקטיקה.

אורכו של עמק סיקרה 17 קילומטרים; רוחבו של עמק סירקה 5.7 קילומטרים.

עמק סיקרה ממוקם בין רמת דויראן וגבעות פלאוורז.

קרחון תלול חסר שם שאורכו 4 קילומטרים מתנקז לכיוון צפון-מזרח מהר האבנר שברמת דויראן, ונשפך לחלקו העליון של העמק, דרומית למעבר קוסטינברוד. הקרח בעמק סיקרה זורם לכיוון דרומי-מזרחי לעבר זרם הקרח ראטפורד.

== היסטוריה ==
=== מיפוי העמק ===

העמק מופה לראשונה בשנת 1961 על ידי סוקרים אמריקאים, ולאחר מכן בשנת 1988.

=== מקור השם ===

העמק נקרא על שם המבצר הימי ביניימי סיקרה, בדרום-מזרח בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/display_name.cfm?gaz_id=137505 עמק סיקרה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-84.30099565142825,-78.49418478636515,11&?query=&?map_type=hybrid תצלום לוויין של אזור העמק, תוך סימון אתרים נוספים באזור] באתר copernix

== הערות שוליים ==

סיקרה
סיקרה
איי סאן בלאס

איי סאן בלאס (באנגלית: San Blas Islands) הם ארכיפלג הכולל 365 איים הממוקמים ברצועת חוף ארוכה ודקה בחוף הקאריבי בצפון מזרח פנמה שבאמריקה המרכזית. באיים אלו חיים בני הקונה האינדיאנים.

== גאוגרפיה ==
איי סאן בלאס הם ארכיפלג המורכב מקבוצה של 365 איים קטנים בקרבת החוף הקאריבי של פנמה. הם מתאפיינים בחולות לבנים ועצי קוקוס ודקל. רק כ־50 מהאיים מיושבים. הגשם באיים מועט מאוד ולא ניתן לקיים חקלאות ירקות. המים ברובם מליחים ומשמשים לרחצה. את מי השתייה מביאים בסירות מהנהרות ביבשת.

== בני הקונה ==

באיי סאן בלאס חיים בני הקונה משבטי האינדיאנים של אמריקה המרכזית. לבני הקונה יש מנהיג עליון, ולכל התיישבות תת-מנהיג משלה. בני הקונה חיים מדיג ומחקלאות בין עשרות האיים הזעירים. על איים אחדים בנוי יישוב שלם בצפיפות, ואילו איים אחרים מאוכלסים רק בבתים בודדים. התנועה בין האיים היא בסירות קאנו. המקומיים שטים בבוקר לעבר האי המרכזי, מביאים את הילדים לבית הספר. רבים מהם מרוויחים את משכורתם מהסעת תיירים מאי לאי.

== קישורים חיצוניים ==

* [https://www.masa.co.il/video/שבט-הקונה-בסאן-בלאס/ שבט הקונה בסאן בלאס], באתר מסע אחר
* [https://my-triptips.site123.me/פנמה-panama/סאן-בלאס סאן בלאס], באתר Trip Tips
* [https://gringo.co.il/location/Panama/Archipiélago-de-San-Blas איי סאן בלאס], באתר Gringo

סאן בלאס
קטגוריה:פנמה: ארכיפלגים
סאן בלאס
קת'רין האריס

קת'רין האריס (באנגלית: Katherine Harris; נולדה ב-5 באפריל 1957) היא פוליטיקאית אמריקאית, כיהנה כחברת בית הנבחרים של ארצות הברית מטעם מחוז הקונגרס ה-13 של מדינת פלורידה. היא הייתה מזכירת מדינת פלורידה בשנים 2003–2007 ומילאה תפקיד מרכזי במהלך הבחירות לנשיאות ארצות הברית 2000.

== ביוגרפיה ==
קת'רין האריס נולדה בקי וסט למשפחה אשירה ובעלת השפעה. אביה היה בעל בנק. לאחר סיום בית הספר בפלורידה, האריס למדה תקופה מסוימת באוניברסיטת מדריד ובשנת 1979 קיבלה תואר באמנות מאוניברסיטה בג'ורג'יה. בשנת 1996 היא קיבלה תואר מאוניברסיטת הרווארד במינהל ציבורי.

לפני כניסתה לפוליטיקה, האריס עבדה בחברת IBM.

בשנת 1994 קת'רין האריס הציגה את מועמדותה לסנאט של פלורידה וזכתה בבחירות. בין התורמים למערכת הבחירות שלה היה ויליאם גריפין. בשנת 1996 האריס קידמה חקיקה שתרמה לקידום עסקים של גריפין. בשנת 1998 גריפין הואשם בתרומות לא חוקיות ונכלא למעצר לאחר משפט.

בשנת 1998 האריס מונתה למזכירת המדינה של פלורידה. במהלך הבחירות לנשיאות ארצות הברית 2000 פלורידה הייתה מדינת מפתח עם מרוץ צמוד בין המועמדים. לאחר שהתברר שהפרש הקולות הוא 537 קולות בלבד, הוחלט על ספירה חוזרת של הקולות. בשלב מסוים האריס עצרה את הספירה החוזרת תוך נימוק שחוקי פלורידה אינם ברורים בנושא. לאחר מספר דיונים משפטיים החלטה שלה נותרה בתוקף וג'ורג' ווקר בוש קיבל את הרוב הדרוש לבחירתו לנשיא ארצות הברית.

בשנת 2002 האריס הייתה מועמדת לבית הנבחרים של ארצות הברית וזכתה בבחירות.

בשנת 2006 קת'רין האריס הייתה מועמדת לסנאט של ארצות הברית. מועמדות שלה לא קיבלה תמיכה רחבה בין הפוליטיקאים הרפובליקנים. התורם החשוב שלה הואשם בשחיתות. היא החליטה שתשקיע מהונה אישי לטובת מערכת הבחירות. בסופו של דבר היא הפסידה ולא זכתה במשרה.

קת'רין האריס התחתנה בשנת 1996 לאיש עסקים שוודי. הוא התאבד בשנת 2013. בשנת 2017 היא התחתנה בפעם השנייה.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:חברות בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרות בית הספר לממשל באוניברסיטת הרווארד
קטגוריה:בוגרי בית הספר לממשל באוניברסיטת הרווארד
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
טיצ'ינה ארנולד

טיצ'ינה ארנולד (באנגלית: Tichina Arnold; נולדה ב-28 ביוני 1969) היא שחקנית אמריקאית. על עבודתה בקולנוע היא זכתה מספר פעמים בפרס NAACP Image בשנים 1996 ו-2006. בשנת 2006 היא זכתה גם בפרסי בחירת הנוער.

==ביוגרפיה==
טיצ'ינה ארנולד נולדה בקווינס למשפחה ממעמד הפועלים. אמה הייתה עובדת תברואה ואביה היה שוטר. היא למדה משחק בניו יורק.

== קריירה ==
בשנת 1983 גילמה את מארי בסרט הטלוויזיה "The Brass Ring".

בשנת 1986 היא לראשונה השתתפה בתפקיד משני בסרט "חנות קטנה ומטריפה". מאז היא משחקת בסדרות וסרטים. בשנת 1987 היא החלה לשחק בסדרת טלוויזיה Ryan's Hope ועל תפקידה היא הייתה מועמדת לקבלת פרס אמי. בשנים 1990–1991 היא שיחקה ב"כל ילדיי".

טיצ'ינה ארנולד ידוע בתפקידה בסדרה של מרטין לורנס "Martin" בו היא שיחקה בשנים 1992–1997 וקיבלה פרס NAACP Image בשנת 1996. בשנת 2000 היא שיחקה בסדרה "ביג מאמא" של אותו במאי ובשנת 2007 ב-Wild Hogs.

בשנים 2005–2009 השחקנית כיכבה בסדרה "כולם שונאים את כריס". בשנת 2008 ארנולד שיחקה תפקיד של לנה בייקר בסרט על חייה The Lena Baker Story. בשנים 2011–2013 היא שיחקה בסדרה "Happily Divorced" לצד פראן דרשר.

בשנת 2019 שיחק בסרט האימה "אפליקציה סוף" בדמותה של האחות איימי.

=== עיסוקים נוספים ===
בשנת 1998 טיצ'ינה ארנולד פתחה חברה לעיצוב כובעים תוך שילוב תוצרת של חברת סברובסקי. היא סגרה את החברה בשנת 2004 לאחר לידת ביתה.

== חיים אישיים ==
ארנולד התחתנה בשנת 2012 והתגרשה בשנת 2016.

== קישורים חיצוניים ==
* 

קטגוריה:שחקניות קולנוע וטלוויזיה אפרו-אמריקאיות
קטגוריה:קומיקאיות אפרו-אמריקאיות
קטגוריה:שחקניות ילדות אמריקאיות
קטגוריה:אמריקאים שנולדו ב-1969
קטגוריה:אמריקאיות שנולדו ב-1969
המלאך לבש אדום

המלאך לבש אדום (באנגלית The Angel Wore Red, באיטלקית: La Sposa Bella) הוא סרט קולנוע מסוגת דרמת מלחמה רומנטית בהפקה אמריקאית-איטלקית בשחור-לבן משנת 1960 בבימויו של נאנלי ג'ונסון, עם דירק בוגרד ואווה גרדנר בתפקידים הראשיים.

התסריט מבוסס בחלקו על הרומן הכלה היפה של ברוס מרשל משנת 1953.

הסרט צולם באיטליה. העלילה מתרחשת באחת הערים בספרד בשנת 1936 במלחמת האזרחים בספרד שבה נלחמים מורדים פשיסטים בפיקודו של פרנקו שזוכים לאהדת הכנסייה הקתולית, בכוחות הממשלה.

נעימת הנושא של הסרט נכתבה על ידי ברוניסלב קאפר והיא משמשת כאות הפתיחה לתוכניתו של דן כנר "מתוק מאז".

==תקציר העלילה==
הכומר ארתורו קאררה (דירק בוגרד) נפגש עם הבישוף של העיר (פינלי קורי) ומודיע לו כי החליט לעזוב את הכנסייה בגלל תמיכתה במורדים של פרנקו. העיר מופצצת מהאוויר על ידי המורדים וארתורו נכנס למקלט ומתיישב ליד סולדאד (אווה גרדנר) ומרגיע אותה.

התושבים זועמים על הכנסייה. הבישוף מזמן את הכמרים ונותן לאב רוטה (אלדו פבריצי) תכשיט מקודש ובו דמו של יעקב הקדוש ומבקש שיעביר זאת לפרנקו. התושבים חודרים לכנסייה עם לפידים, שורפים, הורסים והורגים את הבישוף והכמרים פרט לרוטה שהצליח להימלט וטמן את התכשיט במקום סתר בכנסייה.

מפקד הצבא בעיר, הקפיטן בוטרגוס (אנריקו מריה סלרנו), מכריז על מצוד אחרי ארתורו ורוטה. ארתורו מסתובב ברחובות ונכנס למועדון לילה בו עובדת סולדאד כמארחת ויצאנית. חיילים נכנסים לחיפוש והיא מבריחה אותו לדירתה. ארתורו מסגיר לבסוף את עצמו למחפשים, נאסר ומובא לפני הקפיטן ואומר לו שהוא דווקא לצד הממשלה וכי יש למצוא את התכשיט המקודש כדי להעלות את מורל הלוחמים. למקום מגיע גנרל קלאבה (ויטוריו דה סיקה) שמתכנן מתקפה נגד המורדים ומכיר בחשיבות מציאת התכשיט על אף שאינו מאמין בכך.

על כל זה צופה העיתונאי האמריקאי שתום העין, הות'ורן (ג'וזף קוטן), שמחפש סיפורים מהמלחמה ומלווה את הסרט בקולו.

רוטה נתפס ומעונה אך לא מגלה את מקום התכשיט אלא רק לארתורו שמבקר אותו בכלא לפני הוצאתו להורג. ארתורו שולח את סולדאד לכנסייה אבל היא נתפסת על ידי עוקבים ומעונה אך לא מגלה את מקום התכשיט. ארתורו מצליח לחדור לכנסייה ולמצוא את התכשיט.

לבסוף נשלחים ארתורו, סולדאד ועוד מאתים אסירים לקו החזית כדי לחזק את ההגנה מפני המורדים. בדרך נקשרים ארתור וסולדאד באהבה אף על פי שהוא כומר והיא יצאנית.

המורדים מצליחים בהתקפה והמפקד (ארנולד פואה) עומד להוציא את כל האסירים להורג אף על פי שארתורו אומר לו שהם היו אסירים בגלל תמיכתם במורדים. הוא מוסר את התכשיט לסולדאד כדי שתעבירו לכפרה אבל היא נפצעת קשה. התכשיט שבידה נמצא והמפקד משחרר את האסירים.

לבסוף מובאת סולדאד לקבורה בכפרה וארתורו מניח את התכשיט בקבר קדוש.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דירק בוגרד
|ארתורו קאררה
|כומר
|-
|אווה גרדנר
|סולדאד
|יצאנית
|-
|ג'וזף קוטן
|הות'ורן
|עיתונאי
|-
|ויטוריו דה סיקה
|גנרל קלאבה
|
|-
|פינלי קורי
|
|בישוף
|-
|אלדו פאבריצי
|האב רוטה
|כומר
|-
|אנריקו מריה סלרנו
|קפיטן בוטרגוס
|מפקד העיר
|-
|ארנולד פואה
|מייג'ור של המורדים
|
|}

==קישורים חיצוניים==

*[https://www.youtube.com/watch?v=RvcJUvcsRNY קדימון למלאך לבש אדום], באתר יוטיוב
*[https://www.youtube.com/watch?v=V4km3MjhZt4&t=38s נעימת הנושא של המלאך לבש אדום בתחילת הסרט], באתר יוטיוב
*[https://www.tcm.com/tcmdb/title/2640/the-angel-wore-red#overview המלאך לבש אדום], באתר TCM
קטגוריה:סרטי 1960
קטגוריה:סרטי מלחמה
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים רומנטיים
ברי קרץ'

ברי קרץ (באנגלית: Barry Kerch, נולד ב-7 באוגוסט 1976 בג'קסונוויל, פלורידה) הוא מוזיקאי המוכר בעיקר כמתופף וכאחד החברים המייסדים של להקת הרוק האמריקאית, שיינדאון.

==קריירה==
קרץ' מעיד על עצמו שכבר בגיל שש תופף על סירים ומחבתות במטבח בבית הוריו, עד שסבתו, שאחיה היה מתופף ג'אז, אמרה לו שהוא עתיד להיות מתופף. הוריו קנו לו תוף סנייר, ולאחר ששלט בו באופן מלא, קיבל מערכת תופים למתחילים. קרץ' הושפע ממתופפים כמו ג'ון 'ג'אבו' סטארקס וקלייד סטאבלפילד (שניגנו עם ג'יימס בראון), ומלהקות כמו לד זפלין וניין אינץ' ניילז, כמו גם מלהקות כמו איירון מיידן ודף לפרד. כשלמד באוניברסיטת מרכז פלורידה תופף בתזמורת הצועדת של האוניברסיטה, ה-Marching Knights.

בתקופת התיכון והאוניברסיטה ניגן בלהקת רוק שהקימו הוא ואחיו. בתחילת העשור הראשון של המאה ה-21 עבר לג'קסונוויל לטובת עבודתו באגמים, אז סיפר לו אחיו שחבר משותף עובד עם צעיר בשם ברנט סמית שמנסה להקים להקה חדשה. קרץ' האזין לקלטת דמו של סמית, ונפגש עמו ועם הגיטריסט הראשון של הלהקה, ג'סין טוד. לאור הכימיה הטובה ביניהם, הוחלט על צירופו המיידי של קרץ' ללהקה. קרץ' היה המתופף השביעי שנבחן ללהקה.

==חיים אישיים==
קרץ' למד באוניברסיטת מרכז פלורידה, שם קיבל תואר ראשון באנתרופולוגיה. לאחר לימודיו התכוון להקדיש את עצמו לשימור הסביבה, וקיבל עבודה במסגרתה היה עליו לסייע במלחמה בעשבים פולשים שאיימו על המאזן האקולוגי באוורגליידס.

קרץ' נשוי ללורי, וב-2011 נולדה בתם הראשונה. הוא חובב בישול ונוהג לפרסם מתכונים באינטרנט.

==קישורים חיצוניים==

* 

==הערות שוליים==

קטגוריה:מתופפים אמריקאים
קטגוריה:חברי להקת שיינדאון
קטגוריה:אמריקאים שנולדו ב-1976
כביש A6 (בריטניה)

כביש A6 (באנגלית: A6 road) הוא כביש ראשי הממוקם באנגליה ומחבר בין לוטון (צפונית ללונדון) לקרלייל בצפון-מערב אנגליה סמוך לגבול עם סקוטלנד.

הכביש הוא אחד מצירי התנועה ההיסטוריים החשובים בבריטניה אשר חיבר בין דרום לצפון אנגליה, במקביל לכביש ה-A1 המזרחי יותר שהגיע עד לאדינבורו. ה-A6 הוא הכביש הממוספר הרביעי באורכו בממלכה המאוחדת, אחרי ה-A1, A38 וה-A31. כאשר קיבל את מספורו ב-1922 נקודת התחלתו הייתה ברנט בלונדון אז היה לכביש השני באורכו, אך עם הקמת ה-{{כ}}M25 בשנת 1986, נקודת התחלתו הוזזה ללוטון כ-27 ק"מ צפונה.

==נתיב ה-A6==
כביש ה-A6 מתחיל במעגל תנועה על כביש ה-A505 שבעצמו מתחבר מערבית משם לכביש ה-A5 והכביש המהיר M1 כחלק מכביש הטבעת של לוטון. משם הכביש ממשיך צפונה ועובר את כביש הטבעת החיצוני של לוטון (B655), משם עובר את נהר הפליט וממשיך לאורך מחוז בדפורדשייר כשהוא עובר במרכז העיר בדפורד. הכביש עוקף את ראשדן ממערב וחוצה את נהר הנין אל תוך מחוז נורת'האמפטונשייר, דרומית לקיטרינג הוא מתחבר ל-A14 שמחליף אותו בציר התנועה עוקף קיטרינג, כשני קילומטרים צפון-מערבית לעיר הוא שוב יוצא ממחלף מה-A14 סמוך לרודרינג. משם הוא ממשיך ועובר את מרקט הרבורו ממזרח ומגיע אל תוך העיר לסטר, הוא מתחבר לכביש הטבעת הפנימי של העיר (A594) סמוך לתחנת הרכבת המרכזית, כאשר נתיב הכביש הופך לרחובות גרנבי, גלוטרי גייט וצ'רץ' גייט החוצים את מרכז העיר ובצד השני של כביש הטבעת הכביש הופך לדרך סינט מרגרט.

צפונית למרכז העיר לסטר ה-A6 עובר במחלף את ה-A563 (כביש הטבעת החיצוני) וה-A46 כהוא ממשיך צפונה לאורך נתיב נהר הסור. באזור קגוורת' הוא מתחבר במחלף רחב לכביש המהיר ה-M1 שממשיך צפונה לנוטינגהאם וה-A50 (עוקף דרבי) לכיוון מערב שמחליף את נתיבו, במחלף הבא ה-A6 יוצא צפון-מערבה לתוך העיר דרבי שם הוא חוצה את מרכז העיר ומשם ממשיך צפונה לאורך נתיב נהר הדרוונט כ-25 ק"מ עד שנכנס לפארק הלאומי אזור הפסגות סמוך לרוזלי. הכביש חוצה את חלקו הדרומי של הפארק הלאומי, עובר את בקסטון ומשם לסטוקפורט וללב העיר מנצ'סטר, נתיבו חוצה את מרכז העיר במספר רחובות בהם רחוב פיקדילי וצ'אפל, הוא יוצא מצידו השני של כביש הטבעת הפנימי סמוך לתחנת הרכבת סלפורד וממשיך לכיוון מערב אל מחוץ לעיר. 

כשמונה קילומטרים משם הוא חוצה את מחלף החיבור של ה-M60 וה-M61, אך לא מתחבר אליהם באופן ישיר אלא באמצעות ה-A580. נתיבו ממשיך מערבה במקביל לכביש ה-M61 כאשר הם מתעקלים לכיוון צפון, הוא עובר דרך צ'ורלי וממשיך מספר קילומטרים צפונה במקביל ל-M61 וה-M6 כאשר השלושה מתחברים עם ה-M56 דרומית לבמבר ברידג'. משם ממשיך ה-A6 צפונה, חוצה את נהר הריבל ונכנס לפרסטון, הוא ממשיך בנתיבו צפונה במקביל ל-M6 ועובר במרכז לנקסטר. 

הכביש חוצה את נהר הקנט ועולה צפונה לאורך גבול הפארק הלאומי אזור האגמים דרך קנדל, באזור פורסט הול הוא עובר דרך הפארק הלאומי לאורך מספר קילומטרים ואז נפגש שוב עם ה-M6 ומקביל אליו כאשר הוא עובר את פנרית' ומגיע לסיומו במחלף מספר 42 על ה-M6. נתיב ה-A6 ממשיך באמצעות דרך לונדון אל תוך מרכז העיר קרלייל ולאחר חציית נהר האידן הוא הופך ל-A7 אשר מחבר אותו ואת קרלייל לכיוון צפון-מזרח לעיר אדינבורו (באמצעות חיבור ל-A1 מדרום לעיר).

==ראו גם==
*כביש A1
*כביש A2
*כביש A3
*כביש A4
*כביש A5

==קישורים חיצוניים==

* [http://www.sabre-roads.org.uk/wiki/index.php?title=A6 כביש ה-A6] באתר 'כבישי סאייבר'.

קטגוריה:הממלכה המאוחדת: כבישים
קטגוריה:אזור האגמים
עטלף שחר זוטר

עטלף שחר זוטר (שם מדעי: Eonycteris spelaea) הוא מין של עטלף מהסוג עטלף השחר החי בתת-היבשת ההודית ודרום-מזרח אסיה במדינות בנגלדש, ברוניי, קמבודיה, אינדונזיה (באיים ג'אווה, סומטרה, סולאווסי ובורנאו), לאוס, מלזיה, מיאנמר, הפיליפינים, סינגפור, תאילנד, וייטנאם, מזרח טימור, הודו וסין.

== מאפיינים ==
עטלף זה הוא אחד מהמינים הקטנים ביותר ממשפחתו: מוטת הכנפיים שלו היא 6 עד 7 סנטימטרים ואורך הגוף והראש הוא 8.5 עד 11 סנטימטרים.<ref>Shepherd, Chris R.; Shepherd, Loretta Ann (2012). A Naturalist's Guide to the Mammals of Southeast Asia. Wiltshire, UK: John Beaufoy Publishing. p. 22. .</ref> העטלף בעל פרווה בצבע חום עד אפור. העטלף חי ביערות הגשם של דרום מזרח אסיה. עטלפי השחר ניזונים בעיקר מצוף ואבקנים ומסתייעים בלשון הארוכה והחרטום המיוחד כדי לתחוב את ראשם בתפרחות. השהות הממושכת על תפרחות גורמת לכך שהפרווה מכוסה לעיתים קרובות באבקה באזור הגחון, וכך העטלפים מתפקדים כמאביקים חשובים עבור פרחים רבים כמו דוריאן ובננה.

הרבייה מתרחשת לאורך השנה ללא עונה קבועה. ההיריון נמשך 200 יום ולאחריהם נולד גור יחיד ולעיתים נדירות תאומים. הגור נתלה על אימו במשך חודש עד חודש וחצי, ולאחר מכן מתחיל בניסיונות ראשונים להתעופף. הוא יונק מאימו עד גיל 3 חודשים ומגיע לבגרות לאחר שנה. הטורפים של מין זה כוללים נחשים, עופות דורסים ויונקים טורפים. עטלף זה נמצא על פי הרשימה האדומה של IUCN במצב השימור ללא חשש עקב תפוצה רחבה ונוכחות במספר רב של אזורים מוגנים אך הוא עלול להיות מאוים מציד ובירוא יערות.

== קישורים חיצוניים ==

== הערות שוליים ==

קטגוריה:עטלפי פרי
קטגוריה:אינדונזיה: יונקים
קטגוריה:מלזיה: יונקים
קטגוריה:הפיליפינים: יונקים
קטגוריה:יונקים ביערות הגשם של דרום-מזרח אסיה